stanford-oval/wikipedia huggingface dataset:
Kääpa jõgi
Valuma-alue, sivu-uomia ja järviä > Sivu-uomia

Kääpa jõen suurimpia sivuhaaroja on lueteltu seuraavassa taulukossa.
| yhtyy Kääpa jõgeen (km suusta) | Nimi | Pituus (km) | Valuma-alue (km²) | Lähde |
| --- | --- | --- | --- | --- |
| 3 | Haavakivi jõgi | 25 | 76 |  |
| 13 | Alekõrre oja | 6 | 13 |  |
| 15 | Levalasoo peakraav | 3 | 12 |  |
| ~20 | Uhmardu jõgi | 19 | 66 |  |
| ~20 | Ristmurru kraav | 8 | 29 |  |
| 24 | Kanassaare oja | 5 | 8 |  |
| 30 | Kõlaoja | 3 | 9 |  |
| 35 | Sirnavere kraav | 3 | 5 |  |
|  | Keressaare kraav | 2 |  |  |
|  | Lambajõgi | 3 |  |  |
|  | Kivioja | 4 |  |  |
Valuma-alue, sivu-uomia ja järviä > Järviä

Joen keskijuoksulla sijaitsee kolmen järven ryhmä, johon kuuluvat Papijärv, Jõemõisa järv ja Kaiu järv. Niiden vedenpinnat ovat samalla tasolla. Niistä hieman kaempana sijaitsevat Särgjärv sekä Saare järv, jonka laskuoja yhtyy Kääpan sivujokeen Uhmardu jõgeen. Kääpan pääuomaan on padottu Alajõe paisjärv ja Kose järv. Kääpa jõen alajuoksulla sijaitsee pieni Ruskavere järv, jolla on lyhyt laskuoja.
Huomautuksia

1 2 3 4 5 6  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Aiheesta muualla

Kullavere jõgi (lähde: A. Järvekülg. Eesti jõed. Tartu, 2001), eestigiid.ee
Cecilie Dahl

| Cecilie Dahl |
| --- | --- |
 Omakuva.
Henkilötiedot
Syntynyt: 26. toukokuuta 1858 Kristiania, Norja
Kuollut: 5. elokuuta 1943 (85 vuotta) Oslo, Norja
Ammatti:  taidemaalari
Cecilie Dahl (26. toukokuuta 1858 Kristiania – 5. elokuuta 1943 Oslo) oli norjalainen taidemaalari. Hän opiskeli 1880-luvulla Berliinissä ja Pariisissa sekä myöhemmin Tanskassa.
Dahlin maalaama alttaritaulu Nordfjordeidin kirkossa.
Julius Middelthunin muotokuva.
Aiheesta muualla

Kuvia tai muita tiedostoja aiheesta Cecilie Dahl Wikimedia Commonsissa
Burhan Haldun

Burhan Haldun
| --- | --- |
Tyyppi:  kulttuurimaisema 
Sijainti:  Mongolia
Vuoristo:  Hentiivuoret 
Korkeus merenpinnasta:  2 450  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Burkhan Khaldun.
Burhan Haldun on vuori Mongoliassa, Hentiin provinssissa.
Perimätiedon mukaan Tšingis-kaani on haudattu Burhan Haldunin huipulle.
Vuori ympäristöineen on Unescon maailmanperintökohde vuodesta 2015.
Maantiede

Burhan Haldun sijaitsee Hentiin vuoristossa Aasian arojen ja Siperian taigan rajalla. Vuoristo on vedenjakaja Jäämeren ja Tyynen valtameren välillä. Vuoristosta sulava lumi valuu sekä pohjoiseen että etelään laskeviin jokiin. Vuoren rinteillä on ylhäällä havumetsää, alempana vuoristoaroa, kun taas laaksot ovat soistuneita niittyjä, joita halkoavat joet. Metsän aluskasvillisuutena tavataan vuorenkilpiä ja puolukkaa, aroilla kasvaa heiniä ja saroja. Alueen viidentoista erittäin harvinaisen kasvilajin joukossa on kolme alppiruusulajia. Siellä on tavattu 253 lintulajia. Erittäin harvinaisia eläinlajeja ovat myskihirvi, hirvi, lumikurki, kiljukotka, aromerikotka, silmälasikurki, munkkikurki ja amurinsampi.
Vuoren korkeus merenpinnasta on 2362 metriä, ja se on puolikuun muotoinen. Maailmanperintökohteeseen kuuluvan, vuorta ympäröivän suojelualueen pinta-ala on 444 000 hehtaaria.
Kulttuurillinen merkitys

Burhan Haldun liittyy Tšingis-kaaniin hänen mahdollisena hautapaikkanaan, mutta myös laajemmin alueena, johon hän Mongolien salainen historia -teoksen mukaan perusti Mongolivaltakunnan vuonna 1206. Ennen buddhalaisuuden yleistymistä alueen paimentolaiset palvoivat vuoria, ja Tšingis nimesi tämän perinteen pohjalta neljä pyhää vuorta, joista yksi oli Burhan Haldun.
Tarinan mukaan Tšingis-kaani oli toivonut tulevansa haudatuksi salaiseen paikkaan. Häntä saattoi viimeiselle matkalleen armeija, joka tappoi kaikki vastaantulijat ettei sen reitti jäisi kenenkään muistiin. Haudan yli juoksutettiin tuhat hevosta, jotta kaikki jäljet kaivuutöistä peittyisivät.
Kerrotaan että haudan vartiointi on uskottu 50 suvulle, jotka edelleen ohjaavat harhaan sitä etsivät tutkimusmatkailijat.
Suojelualueelta on löydetty kaikkiaan yli kolmetuhatta arkeologista kohdetta, joista 1700 on pronssikaudelta ja 550 mongolien ajalta. Siellä on sekä shamanismiin että buddhalaisuuteen liittyviä pyhiä paikkoja, joista osaan on rakennettu ovoo, kivistä koottu kummelia muistuttava alttari.
Bødker

Bødker on seuraavien henkilöiden sukunimi:
Cecil Bødker (1927–2020), tanskalainen kirjailija
Mads Bødker (s. 1987), tanskalainen jääkiekkopuolustaja
Mikkel Bødker (s. 1989), tanskalainen jääkiekkohyökkääjä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kääpiökoira

Silkkiterrieriä valmistellaan esitettäväksi koiranäyttelyssä.
Kääpiökoirat ovat erityisen pienikokoisia koirarotuja, joista monet ovat isompien rotujen kääpiömuotoja. Kääpiökoiria pidetään useimmiten seurakoirina ja niitä kutsutaan joskus myös sylikoiriksi. Kansainvälinen koirajärjestö FCI luokittelee kääpiokoirat FCI-ryhmään 9 ”Seurakoirat ja kääpiökoirat”.
Englanniksi kääpiökoiria kutsutaan ”lelukoiriksi” (toy dogs) ja myös joidenkin kääpiökoirarotujen nimessä esiintyy sana toy. Kääpiökoirat ovat kuitenkin koostaan huolimatta koiria, ja niillä voi olla voimakas suojelus- tai vahtimisvietti. Huonosti koulutetut, purevat yksilöt voivat olla jopa vaarallisia. Toy tarkoittaakin enemmän kääpiötä kuin lelua, ja tässä merkityksessä sitä on käytetty kääpiökoiriin liittyen ainakin vuodesta 1863 alkaen.[lähde? ]
Kehitys ja jalostus

Kääpiökoirien jalostuksessa on yleensä keskitytty pienen koon lisäksi miellyttävään ulkomuotoon. Esimerkiksi italianvinttikoirat ja kääpiöspanielit ovat suurempien vastineittensa pienoiskuvia. Jotkin kääpiökoirarodut on kuitenkin kehitetty aivan tiettyä tarkoitusta varten: esimerkiksi tiibetinspanieleita käytettiin alun perin rukouspyörien vetämiseen.
Kääpiökoirat eivät ole ainoastaan nykyaikainen ilmiö. Jo 4 000 vuotta sitten kiinalaisilla oli pieniä ”leijonakoiria”, jotka muistuttavat suuresti nykyisiä kiinanpalatsikoiria. Kääpiökoirien alkuperän uskotaankin olevan Aasiassa, todennäköisesti juuri Kiinassa. Myös antiikin roomalaiset pitivät sylikoiria. Myöhempinä aikoina sylikoirat olivat erityisen suosittuja aatelisnaisten keskuudessa. Tunnettuja kääpiökoirien suosijoita ovat olleet muun muassa Skotlannin kuningatar Maria, Britannian kuningatar Viktoria ja Ranskan kuningatar Marie Antoinette, Pompadourin markiisitar ja Venäjän viimeinen keisarinna Aleksandra. Kiinan keisarinnan saavuttua hoviinsa sadat pienet japanese chin -tyypiset koirat seisoivat takatassuillaan, kunnes hän oli istuutunut.selvennä
Kääpiökoiratyypit > Bichonit

Kanarialaisen bichon frisén lisäksi bichon-rotuihin luokitellaan italialainen bolognese, madagaskarilainen coton de tuléar, kuubalainen havannankoira, ranskalainen löwchen ja Välimeren alueen maltankoira. Näiden lisäksi SKL on tunnustanut myös venäjänbolonkan, joka kuuluu niin ikään bichon-tyyppiin.
Kääpiökoiratyypit > Griffonit

Belgialaisiin griffoneihin kuuluvat karkeakarvaiset griffon belge ja griffon bruxellois sekä lyhytkarvainen petit brabancon.
Kääpiökoiratyypit > Kääpiöbulldoggit

Bulldoggi-tyyppisiä kääpiökoiria ovat amerikkalainen bostoninterrieri, mopsi ja ranskanbulldoggi.
Kääpiökoiratyypit > Kääpiöspanielit

Eräs tyyppiesimerkki kääpiöspanieleista ovat englantilaiset kääpiöspanielit, joihin kuuluvat cavalierkingcharlesinspanieli ja kingcharlesinspanieli. Mannermaisiin kääpiöspanieleihin (epagneul nain continental) luokitellaan ranskalaiset papillon ja phalène. Myös tiibetinspanielia ja japanese chiniä pidetään kääpiöspanielina. FCI:n ulkopuolisista roduista tähän kategoriaan kuuluu markiesje.
Kääpiökoiratyypit > Kääpiöterrierit

Kääpiöterriereihin lukeutuvat muiden muassa amerikankarvatonterrieri, amerikankääpiökettuterrieri, silkkiterrieri ja yorkshirenterrieri sekä FCI:n mukaan myös englanninkääpiöterrieri. Lisäksi venäjäntoy tunnettiin aiemmin mm. nimellä "moskovankääpiöterrieri".
Kääpiökoiratyypit > Pinserin ja snautserin tyyppiset kääpiökoirat

Griffonmaisesta ulkonäöstään huolimatta apinapinseri on pinserityyppinen kääpiökoira. Muita vastaavia rotuja ovat kääpiöpinseri ja kääpiösnautseri. Rotutyypillisesti englanninkääpiöterrieri muistuttaa enemmän kääpiöpinseriä kuin terrieriä, kuten myös tšekkiläinen prahanrottakoira.
Kääpiökoiratyypit > Aasialaiset rodut

Tiibetiläisiä kääpiö- ja seurakoiria ovat lhasa apso, shih tzu, tiibetinspanieli ja tiibetinterrieri (kooltaan ei kääpiö). Lisäksi tähän ryhmään kuuluvat kiinanpalatsikoira ja japanese chin.
Kääpiökoiratyypit > Muut kääpiökoirat

Muita kääpiökoiria ovat mm. chihuahua, venäjäntoy, prahanrottakoira, kiinanharjakoira, toyvillakoira ja kääpiövillakoira.
Aiheesta muualla

Kuvia tai muita tiedostoja aiheesta Kääpiökoira Wikimedia Commonsissa
Taylor, David: Koirien maailma.  Suomentanut Terhi Laurila. WSOY, 2002 (3. p.).  ISBN 951-0-18433-0.
FCI
Varakas nainen pienine seurakoirineen Jean-Honoré Fragonardin maalauksessa Rakkauskirje noin vuodelta 1770.
Papillon hyppää estettä agilitykilpailun kääpiökoiraluokassa.
Cecilie Enger

| Cecilie Enger |
| --- | --- |

Henkilötiedot
Syntynyt: 21. helmikuuta 1963 (ikä 61) Oslo, Norja
Ammatti:  kirjailija, toimittaja
Kirjailija
Palkinnot
 Amalie Skram -palkinto (2008) 
Aiheesta muualla
Löydä lisää kirjailijoitaKirjallisuuden teemasivulta
Cecilie Enger (s. 21. helmikuuta 1963 Oslo) on norjalainen kirjailija ja toimittaja. Hän on työskennellyt muun muassa Dagens Næringsliv -lehdessä. Engerin esikoisromaani Nødvendigheten ilmestyi vuonna 1994. Suuri menestys oli Mors gaver vuonna 2013. Siinä hän omista kokemuksistaan ammentaen kuvailee elämää Alzheimerin tautia sairastavan omaisena. Se on käännetty useille eurooppalaisille kielille.
Aiheesta muualla

Kuvia tai muita tiedostoja aiheesta Cecilie Enger Wikimedia Commonsissa
Charles Dawson

Charles Dawson (1864 – 10. elokuuta 1916) oli brittiläinen lakimies ja harrastaja-arkeologi. Hän teki useita sittemmin väärennöksiksi paljastuneita löytöjä, kuten Piltdownin ihmisen. Yleisimmin häntä pidetään itse väärentäjänä, vaikka myös muita on epäilty. Hän pääsi väärennösten avulla Society of Antiquaries of Londonin ja Geological Society of Londonin jäseneksi.
Piltdownin ihminen paljastui väärennökseksi vuonna 1953.
Charles Darwin Foundation

| Charles Darwin Foundation |
| --- | --- |

Perustettu:  1959
Tyyppi:  yleishyödyllinen järjestö
Toimiala:  Galápagossaarten suojelu
Päämaja:  Bryssel, Belgia (toimisto)   Puerto Ayora, Galápagossaaret (keskuspaikka)
Toiminnanjohtaja:  Arturo Izurieta Valery
Päätöksentekoelin:  yleiskokous
Tunnustukset:  Sulttaani Qaboosin ympäristöpalkinto (1999)
Aiheesta muualla
Sivusto
Infobox OKNimi-testi OK: 
Charles Darwin Foundation for the Galapagos Islands (CDF) on kansainvälinen yleishyödyllinen järjestö. Sen päämääränä on tuottaa tieteellistä tietoa ja teknistä apua Galápagossaarten suojelemiseksi.
Charles Darwin Foundation perustettiin vuonna 1959. Sen keskeisin tukikohta on Santa Cruzin saarella Puerto Ayorassa sijaitseva Charles Darwin -tutkimusasema, jossa työskentelee yli sata tieteilijää, opetushenkilöä, tutkimusavustajaa ja tukihenkilöä.
Charles Darwin Foundationin hallinnollinen elin on yleiskokous. Kerran vuodessa kokoontuvan yleiskokouksen tehtäviin kuuluvat muun muassa johtokunnan valitseminen, toimintatapojen määritteleminen ja järjestön toimintasuunnitelman ja budjetin lopullinen hyväksyminen. Sekä Ecuadorin hallituksella että Unescolla on pysyvä paikka yleiskokouksen jäsenistössä.
Lauluja metsästä

| Lauluja metsästä YUP |
| --- | --- | --- |

Studioalbumin tiedot
 Äänitetty : kesä–marraskuu 2000
 Julkaistu: huhtikuussa 2001
 Tyylilaji: alternative rock
 Kesto: 48.15
 Levy-yhtiö: Mercury
Listasijoitukset
  Suomen virallinen lista: 1.
YUP:n muut julkaisut
| Normaalien maihinnousu 1999 | Lauluja metsästä 2001 | Hajota ja hallitse 1993–2001 2001 |
Lauluja Metsästä on YUP:n kahdeksas pitkäsoitto. Albumi nousi ilmestyessään edeltäjänsä tavoin albumilistan kärkeen ja on myynyt kultalevyyn oikeuttavan määrän. Levy äänitettiin loppuvuodesta 2000 ja se julkaistiin 30. maaliskuuta 2001. Levy on saanut nimensä Jethro Tullin albumista Songs from the Wood. Levystä julkaistiin tuoreeltaan myös muutamien satojen kappaleiden laajuinen erikoispainos, jossa cd-kotelo oli sijoitettu puisen kotelon sisään.
Kappaleet

Ihana elämä – 4.11
Minä elän vaarallista elämää – 4.08
Mikään ei voi mennä vikaan – 3.31
Kohtuuden ystävät – 3.34
Rankat ankat – 5.45
Pohjoinen zen – 4.47
Rakkaus on pesti hulluuteen – 4.40
Korppi kaiken yllä – 5.20
Erinomaisia ihmislapsia – 4.10
Todenpuhuja – 3.56
Seitsemän haaksirikkoista – 4.49
Uzbekistanin urut – 2.53
Nyrkkeilijä – 6.07
Arvostelut

| 0 | 1 | 2 |
| --- | --- | --- |
City : 
Soundi :
Kokoonpano

Jarkko Martikainen – laulu, kitara
Jussi Hyyrynen – kitara
Valtteri Tynkkynen – basso, taustalaulu
Janne Mannonen – rummut, taustalaulu
Petri Tiainen – kosketinsoittimet
Kokoonpano > Vierailevat muusikot

Jarmo Hovi – lyömäsoittimet
Riku Mattila – kitara
Antero Perttunen – säkkipillit
Kokoonpano > Tuotanto

Riku Mattila – äänittäjä, miksaaja
Jari Saastamoinen – äänittäjä
Pauli Saastamoinen – masteroija
Jyrki Loukkaanhuhta – kansikuva
Hanna Wesselius – valokuvat
Aiheesta muualla

Lauluja metsästä eli erään albumin anatomia – Internet Archive
Discogs
Silas, Petri: Lauluja metsästä. Soundi 4/2001
YUP
| --- | --- |
Studioalbumit:   The Hippos from Hell  Huuda harkiten  Toppatakkeja ja Toledon terästä  Homo sapiens  Yövieraat  Outo elämä  Normaalien maihinnousu  Lauluja metsästä  Leppymättömät  Keppijumppaa  Vapauden kaupungit  Opus 1 
EP:t:   Who Dares Farts  Whlap-Zap Ninja  Turpasauna  Julmasti juhlallista  Minä olen myyrä  Me viihdytämme teitä  Minä en tiedä mitään  Maailmannäyttely 
Kokoelmat:   1990–1992  Hajota ja hallitse 1993–2001  The Hippos from Hell & Other Oddities 1988–1990  Helppoa kuunneltavaa 
Singlet:   ”Daavidin fuzz / Paratiisin sahakielet”  ”Jumala halkaisi ihmisen kahtia”  ”Homo sapiens”  ”Porvariston hillitty charmi”  ”Tavaroiden taikamaailma”  ”Tuuliajolla”  ”Mitä luoja teki ennen kuin loi maailman?”  ”Meitä odotellaan mullan alla”  ”Varjoleikit”  ”Pohjaton säkki”  ”Ihana elämä”  ”Rakkaus on pesti hulluuteen”  ”Joutilas”  ”Pahassa paikassa”  ”Päivä kerrallaan”  ”Intiaanit ymmärtävät”  ”He olivat vapaat”  ”Rähinää, höyheniä”  ”Presto Ma Non Troppo” 
DVD:t:   Helppoa katseltavaa 
Muuta:   Luettelo YUP:n kappaleista
Charles Darwinin kansallispuisto

Näkymä puistossa.
| --- | --- |
Sijainti:  Pohjoisterritorio Australia
Lähin kaupunki:  Darwin
Pinta-ala:  135,0 km2, 13,0 km2 
| --- | --- |
Nimi alkuperäiskielellä:  Charles Darwin National Park
Tyyppi:  Australian kansallispuisto, kansallispuisto 
Perustettu:  1998 
Hallinto:  Parks and Wildlife Commission of the Northern Territory (en) (käännä suomeksi) 
muokkaa - muokkaa wikitekstiä - muokkaa Wikidataa
Wikimedia Commonsissa on kuvia tai muita tiedostoja aiheesta .
Charles Darwinin kansallispuisto on Australian Pohjoisterritoriossa sijaitseva vuonna 1998 perustettu kansallispuisto. Se sijaitsee neljä kilometriä Darwinin kaupungista kaakkoon.
Kansallispuiston alueella on toisen maailmansodan Tyynenmeren sodan aikaisia betonibunkkereita, joista yksi on muutettu matkailijakeskukseksi ja sodanaikaisten tavaroiden näyttelytilaksi (WWII Display). Kansallispuistosta on myös hyvät näkymät Darwinin kaupunkiin.
Lamborghini Huracán

| Lamborghini Huracán |
| --- | --- |

Valmistustiedot
Valmistusmaa:   Italia
Valmistaja:  Lamborghini
Konserni:  Volkswagen Group
Valmistusvuodet:  2014–
Korimalli:  2-ovinen coupé 2-ovinen cabriolet
Luokka:  superauto
Muotoilija:  Filippo Perini Mitja Borkert (LP640-4, facelift)
Edeltäjä:  Lamborghini Gallardo
Teknisesti samankaltaisia:  Audi R8
Tekniset tiedot
Rakenne:  keskimoottori
Moottori:  V10
Teho:  572–631 hv
Vääntö:  540–600 Nm
Vetotapa:  neliveto takaveto
Vaihteisto:  7-vaihteinen
Kulutus:  12,5 l/100 km
Mitat
Massa:  1 422 kg
Pituus:  4 459 mm
Akseliväli:  2 620 mm
Leveys:  1 924 mm
Korkeus:  1 165 mm
Lamborghini Huracán on italialaisen Lamborghinin valmistama superauto, jonka tuotanto aloitettiin vuonna 2014. Se toimii merkin suosituimman ja myydyimmän auton, Lamborghini Gallardon seuraajana. Auton ensiesittely oli Geneven autonäyttelyssä keväällä 2014.
Nimen tausta

Muiden Lamborghinin automallien tavoin Huracánin nimi tulee espanjalaiselta 1800-luvun härkätaisteluissa käytetyltä härältä. Lisäksi Huracan oli mayakulttuurissa tuulen, ukkosen ja sateen jumala. Sana huracán tarkoittaa espanjan kielessä hurrikaania.
Huracán (2014–2019)

Huracán käyttää edellisen mallin Gallardon 5,2 litraista vapaasti hengittävää Lamborghini V10 moottoria, jonka ensimmäinen versio tuottaa parhaimmillaan 610 hevosvoimaa. Se käyttää auton tasapainon vuoksi keskimoottoria. Huracánissa on elektronisesti toimiva nelivetojärjestelmä, joka pyrkii lisäämään auton pitoa erilaisilla tienpinnoilla.
Huracán (2014–2019) > LP 610-4 Coupé

Huracánin ensimmäistä mallia valmistettiin 2014–2019 välisenä aikana. Runko koostui yhdistelmästä hiilikuitua ja alumiinia. Se painaa 1400 kilogrammaa ilman polttoainetta. Lamborghini V10 moottori tuottaa 610 hevosvoimaa ja vääntöä 560 newtonmetriä. Coupéssa käytetään suora- ja epäsuoraruiskun yhdistelmää, jolla saadaan lisää tehoa ja vääntöä, sekä polttoaineen kulutus pysymään Euro 6 luokituksen rajoissa. Huippunopeudeksi ilmoitettiin yli 325 kilometriä tunnissa. Kiihtyvyys 0–100 kilometriä tunnissa menee 2,5 sekunnissa, kun 0–200 kilometriä tunnissa menee 9,9 sekunnissa.
Huracán (2014–2019) > LP 610-4 Spyder

Avoautomalli Spyder esiteltiin Frankfurtin autonäyttelyssä 14. syyskuuta 2015. Auto on teknisesti sama, mutta kiihtyvyys ja huippunopeus on hitaampi. Kiihdyttäessä 0–100 kilometriin tunnissa 3,4 sekunttiin ja huippunopeus on 323 kilometriä tunnissa. Spyderissa on halkaisijaltaan 380 millimetrin hiilikeramiset jarrulevyt. Sitä valmistettiin vuosina 2016–2019.
Huracán (2014–2019) > LP 580-2 Coupé

Huracán LP 580-2 on valmistettu vuodesta 2016 lähtien. Se oli tarkoitus olla halvempi versio alkuperäisestä mallista pienemmällä teholla. Lisäksi nelivedon sijaan se on takaveto. LP 580-2 käyttää samaa 5,2 litraista V10 moottoria, jonka tehot on pudotettu 580 hevosvoimaan ja vääntö 533 newtonmetriin. Auton kokonaismassaa on pudotettu noin 33 kilogrammaa alkuperäisestä, jonka myötä uusi malli painaa noin 1389 kilogrammaa. Painojakauma on jaettu etuakselille 40 prosenttia ja loput 60 prosenttia taka-akselille. Kiihtyvyys on sama, kuin Spyderissa, kun taas huippunopeus on hieman hitaampi edellisiin malleihin nähden saavuttaen 320 kilometriä tunnissa. Auton ulkomuotoon tehtiin kosmeettisia muutoksia, kuten etuilmanottoaukojen muodot yksinkertaistettiin.
Huracán (2014–2019) > LP 580-2 RWD Spyder

LA Auto Show:ssa esiteltiin 16. marraskuuta 2016 halvempi avoautomalli, joka on LP 580-2 Coupén tavoin takaveto. Moottori on LP 580-2 tavoin sama 5,2 litrainen V10. Kiihtyvyys 0–100 kilometriin tunnissa 3,6 sekunttia, joka on edelliseen Spyderiin nähden 0,2 sekunttia hitaampi. Huippunopeudeksi ilmoitettiin 319 kilometriä tunnissa. Auton massa on kuitenkin suurempi, kuin LP 580-2 Coupé mallin 1509 kilogrammaa. Muiden mallien tavoin Spyderissa on ajotietokone, joka muun muassa antaa mahdollisuuden käyttää kolmea ajotilaa Strada päivittäiseen ajamiseen, Sport urheilullisempaan ja hauskempaan ajoon, sekä Corsa huippunopeutta ajatellen.
Huracán (2014–2019) > LP 640-4 Performanté

Geneven autonäyttelyssä 2017 esiteltiin Performanté malli, joka on suorituskyvyltään alkuperäistä mallia tehokkaampi. Autolla ajettiin kehitystestiä sitä ennen Nordschleifen kilparadalla lokakuussa 2016. Performanté sai uudenlaisen runkomuotoilun etu- ja takapuskureille. Myös pakoputki sijoitettiin takadiffuuserin yläpuolelle. Sisusta uudestettiin, kuten istuimien muotoilu ja digitaalinen mittaristo, joka on samantyylinen kuten Lamborghini Aventador SV:ssä. Performantéa valmistettiin vuosina 2017–2019.
Performantén moottoriin lisättiin tehoja, joka nosti sen 640 hevosvoimaan ja väännön 600 newtonmetriin. Auton massa keveni 40 kilogrammaa alkuperäisestä painosta rungon ollessa pääosin alumiinia ja hillikuitua. Uusissa takasiivekkeissä, etusplitterissä ja diffuuserissa käytettiin myös hiilikuitua. Tämä auttoi auton aerodynamiikkaa parantaen suorituskykyä mutkissa. Kiihtyvyys 0–100 kilometriä tunnissa menee 2,9 sekunnissa, kun 0–200 kilometriä tunnissa menee 8,9 sekunnissa. Huippunopeudeksi ilmoitettiin 325 kilometriä tunnissa. Performanté on varustettu ALA (Aerodinamica Lamborghini Attiva) ohjelmalla, joka säätelee auton kaikkia aerodynaamisia komponentteja. Elektroniset toimilaitteet ovat 80 prosenttia kevyemmät, kuin perinteiset urheiluautoissa käytetyt hydrauliikkalaitteet. Tämän myötä auton downforce kasvaa 750 prosenttia alkuperäiseen Huracán malliin.
Facelift (2019–)

Huracán sai ensimmäisen faceliftin tammikuussa 2019, jolloin julkistettiin uusi malli Huracán Evo. Suorituskyvyltään se on samanlainen edellisiin LP640 malleihin nähden. Korin ulkomuotoon oli tehty pieniä muutoksia etu- ja takapuskuriin, sekä pakoputkiin. Lisäksi Evossa on isompi diffuuseri ja sulavampi takasiiveke.
Moottoriurheilu > LP 620-2 Super Trofeo (2014-)

Huracán LP 620-2 Super Trofeo esiteltiin Pebble Beach Concours d'Elegance autonäyttelyssä. Se valmistettiin 2014, jolla kilpaillaan pääosin Lamborghini Super Trofeo sarjassa. LP 620-2 malliin tehtiin useita lisäaerodynaamisia hiilikuitukomponentteja, jotka täyttäisivät FIA:n määräämät kilpailuvaatimukset. Moottorina käytettiin alkuperäistä Lamborghinin V10:ä, jonka hevosvoimaksi oli säädetty 620 ja väännöksi 570 newtonmetriä. Auton massa oli 1270 kilogrammaa. Siinä käytettiin Pirelli P Zero -renkaita.
Aiheesta muualla

Kuvia tai muita tiedostoja aiheesta Lamborghini Huracán Wikimedia Commonsissa
Lamborghini Huracán LP 610-4 Spyder
Lamborghini Huracán Evo
Huracán LP 610-2 Super Trofeo Kataloniassa 2015.
CORBA

CORBA (engl. Common Object Request Broker Architecture) on teollisuusstandardi tietoliikenneprotokolla hajautettujen ohjelmistojen yhteenliittämiseksi. 
CORBA ei ole ohjelmointimenetelmä vaan mekanismi eri ohjelmointikielillä tehtyjen ja eri laitteisto- tai käyttöjärjestelmäarkkitehtuureissa toimivien ohjelmakomponenttien väliseen kommunikointiin.
CORBA tarjoaa palvelut komponenttien rekisteröintiin, paikantamiseen, aktivointiin, virheidenkäsittelyyn ja parametrien välitykseen. CORBA hoitaa tiedon formaatin muunnoksen arkkitehtuurien välillä.
CORBA perustuu asiakas-palvelin -arkkitehtuuriin, jossa palvelinkomponentit tarjoavat palveluita asiakaskomponenteille. Komponentit voivat myös olla kokonaisia ohjelmia. Komponentti voi olla samaan aikaan sekä palvelin että asiakas.
Asiakaskomponentti voi kutsua palvelua joko OMG IDL stubin avulla tai muodostomalla palvelupyynnön dynaamisesti DII:n (Dynamic Invocation interface) palveluilla.
CORBA:n ydin on Object Request Broker, joka tarjoaa asiakaskomponentille läpinäkyvän menetelmän muualla sijaitsevien palveluiden kutsumiseen. ORB helpottaa hajautettujen sovellusten ohjelmointia kätkemällä tietoliikenteeseen liittyvät rutiinitoimet, niin että palvelun kutsu näyttää asiakkaalle paikalliselta funktio- tai metodikutsulta. Kutsun aikana ORB ensin etsii palvelun toteutuksen, muuntaa ja siirtää parametrit, aktivoi tarvittaessa toteutuksen ja siirtää kontrollin palveluobjektille. Palvelun suorituksen jälkeen ORB palauttaa mahdolliset tulokset asiakkaalle.
CORBA-standardia koordinoi Object Management Group (OMG).
Aiheesta muualla

CORBA, CORBA ja Java, CORBA ja ActiveX[vanhentunut linkki]